16. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 49665 της 30 Ιουν./29 Ιουλ. 1971  (ΦΕΚ Β΄ 606) Περί καθορισμού ποσοστού κρατήσεως υπέρ Δημοσίου επί κατανεμομένων ή αποδιδομένων εις δήμους και κοινότητας εσόδων, δια την κάλυψιν δαπανών λειτουργίας ΤΥΔΚ. Λαβόντες υπ’ όψιν: 1.Τας διατάξεις του άρθρ. 5 Ν.Δ. 870/1971, καθ’ ας προς κάλυψιν των υπό του Δημοσίου αναλαμβανομένων δαπανών της Τ.Υ.Δ.Κ. παρακρατείται επί πάντων των κατανεμομένων ή αποδιδομένων εις τους δήμους και κοινότητας εσόδων, ποσοστόν οριζόμενον δια κοινής αποφάσεως των Υπουργών Εσωτερικών και Οικονομικών μέχρι 10% κατ’ ανώτατον όριον. 2.Ότι αι κατ’ εφαρμογήν των ανωτέρω διατάξεων αναλαμβανόμεναι υπό του Δημοσίου δαπάναι της Τ.Υ.Δ.Κ., προϋπολογιζόμεναι δια το χρονικόν διάστημα από 1ης Ιουν. 1971 μέχρι λήξεως του έτους τούτου εις δραχμ. 76.842.000, θα καλυφθούν κατά ποσόν τουλάχιστον 50.188.992 δραχμών εκ των περιερχομένων αντιστοίχως εις το Δημόσιον εσόδων της Τ.Υ.Δ.Κ. του έτους τούτου, δοθέντος ότι οι κατά Νομαρχίαν εγκεκριμένοι προϋπολογισμοί των Τ.Υ.Δ.Κ. του τρέχοντος έτους, εξ ων προέρχονται ταύτα, είναι ισοσκελισμένοι με ικανόν μάλιστα περιθώριον ασφαλείας και 3.Ότι το ύψος των ετησίως κατανεμομένων ή αποδιδομένων εις τους δήμους και κοινότητας εσόδων, εφ’ ων επιβάλλεται η εν λόγω κράτησις, ανέρχεται επί τη βάσει των σχετικών στοιχείων και δεδομένων εις 1200 εκατομμύρια περίπου δραχμάς, αποφασίζομεν: 1.Καθορίζομεν δια το έτος 1971 το κατά την διάταξιν της παρ. 1 του άρθρ. 5 του Ν.Δ. 870/1971 παρακρατητέον υπέρ του Δημοσίου ποσοστόν επί των κατανεμομένων ή αποδιδομένων δι’ αποφάσεων των Υπουργών Εσωτερικών και Οικονομικών εις τους δήμους και Κοινότητας εσόδων εις 4% και κατ’ εξαίρεσιν δια τους έχοντας ιδίαν τεχνική υπηρεσίαν δήμους εις 2%. Τα ποσοστά ταύτα, συναρτήσει των κατανεμομένων ή αποδιδομένων εις εκατέραν των ως άνω κατηγοριών δήμων και κοινοτήτων, αντιστοιχούν εις ενιαίον κατ’ είδος κατανεμομένου ή αποδιδομένου εσόδου ποσοστόν, ως ακολούθως: Αποδιδόμεναι εκ του κρατικού προϋπολογισμού: α)Τακτική οικονομική ενίσχυσις εκ  κρατικού προϋπολογισμού (άρθρ. 37, Ν.Δ.  4260/62 και 16 Ν.Δ. 703/1970).….………..3,25% β)Συμπληρωματικός αναλογικός φόρος  επί εισοδημάτων εξ οικοδομών (Άρθρ.4 Ν.Δ. 3777/1957)………………………….………..2,40% γ)Ποσοστόν επί του εισπραττομένου υπό του δημοσίου ειδικού τέλους επί του εισοδήματος των οικοδομών των κειμένων εν τη περιφερεία της τέως Διοικήσεως Πρωτευούσης (Άρθρ. 3 Ν.Δ. 3777/1957) …………………………………. 2,28% Μη αποδιδόμενα εκ του κρατικού προϋπολογισμού: α)Φόρος αγροτικών προϊόντων και καπνού εις φύλλα (Άρθρ. 10 Νόμλ 4169/1961 ως αντικατεστάθη δια του άρθρ. 3 Ν.Δ. 4575/1966) ……..… 3,91% β)Πρόσθετον ποσοστόν 3% επί ενίων φόρων του δημοσίου (Άρθρ. 37 Ν.Δ. 3033/1954) ………3,32% γ)Πρόσθετος δημοτικός φόρος επί των εξ αλλοδαπής εισαγομένων εμπορευμάτων (Άρθρ.40 του από 24.9.1958 Β.Δ/τος) ………..…………… 2,65% 2.Ορίζομεν, όπως το ως άνω ποσοστόν παρακρατήται επί μεν των εκ του κρατικού προϋπολογισμού αποδιδομένων προς κατανομήν εσόδων απ’ ευθείας υπό του Υπουργείου Οικονομικών δια των οικείων εκάστοτε χρηματικών εντολών, επί των κατανεμομένων δε λοιπών εσόδων, των μη αποδιδομένων δια του κρατικού προϋπολογισμού, δια των οικείων αποφάσεων κατανομής του Υπουργείου Εσωτερικών, δι’ εντολών του οποίου τα εκάστοτε παρακρατούμενα ποσά θα μεταφέρωνται εις την δημόσιαν διαχείρισιν. 3.Εγκρίνομεν όπως τα παρακρατούμενα ως άνω ποσά μη εμφανίζωνται λογιστικώς εις τας διαχειρίσεις των δήμων και κοινοτήτων, αλλά εισάγωνται εις αυτάς τα μετά την αφαίρεσιν του παρακρατουμένου ποσοστού αποδιδόμενα καθαρά ποσά. Η παρούσα, ης η εφαρμογή άρχεται από 1ης Ιουλ. 1971 δημοσιευθήτω δια της Εφημερίδος της Κυβερνήσεως. 